钦定古今图书集成/方舆汇编/边裔典/第052卷 > 明
## 钦定古今图书集成/方舆汇编/边裔典/第052卷 > 明

### 成祖永乐二年始设赤斤蒙古所以塔力尼为千户按明外史赤斤蒙古传赤斤蒙古卫出嘉峪关西行二十里曰大草滩又三十里曰黑山儿又七十里曰

回回墓，墓西四十里曰骟马城，并设墩台，置了卒。城
西八十里即赤斤蒙古。汉炖煌郡地。晋属晋昌郡。唐
属瓜州。元属沙州路。洪武十三年，都督濮英西讨，次
白城，获蒙古平章忽都帖木儿。进至赤斤站，获豳王
亦怜真及其部曲千四百人，金印一。师还，复为蒙古
部人所据。永乐二年九月，有塔力尼者，自称“丞相苦”
术子，率所部男妇五百馀人，自哈剌脱之地来归。诏
设赤斤蒙古所，以塔力尼为千户，赐诰印、彩币袭衣。
按《明一统志》：“赤斤蒙古，卫古西戎地，战国时月氏居
之。秦末汉初属匈奴，武帝时为酒泉、炖煌二郡。晋属
晋昌郡。西凉置会稽、广夏二郡。后魏增置常乐郡。后
周废会稽郡。隋又废常乐等郡，以其”地属瓜州，后属
炖煌郡。唐初属瓜州，广德后没于吐蕃。宋时为西夏
所据。元时为瓜州，地属沙州路。本朝永乐二年，故鞑
靼丞相苦术子塔力尼等率所部男妇五百人来归，
诏建赤斤蒙古千户所，以塔力尼为千户，赐诏印。〈又〉
东至肃州界四百三十里。西至沙州界一百八十里，
至京师七千里。

永乐八年，改赤斤蒙古千户所为卫，擢塔力尼为指
挥佥事。

按《明外史赤斤蒙古传》：“八年，回回哈喇马牙叛于肃
州，约塔力尼为援，拒不应，而率部下擒贼六人以献。
天子闻之喜，诏改千户所为卫，擢塔力尼指挥佥事，
其部下授官者三人。”

永乐九年，赤斤蒙古卫遣使贡马。

按：《明外史赤斤蒙古传》云云。

永乐十年，赤斤蒙古擒叛贼老的罕来献。进秩指挥
同知。

按《明外史赤斤蒙古传》：“十年，以匿叛贼老的罕，将讨
之。用侍讲杨荣言，止兵勿进，而赐敕诰责塔力尼，即
擒老的罕来献。天子嘉之，进秩指挥同知，赐赉甚厚。”
按叶向高《西域考》：“永乐十年，叛寇老的罕走匿赤斤，
命右庶子杨荣同丰城侯李彬议讨之。彬、荣计道险，
转饷难，且隆冬兴师，非司马法，请止兵。上从之，以敕”
谕塔力尼，遂擒老的罕来献。赐绮币，晋指挥同知。

### 宣宗宣德二年赤斤蒙古且旺失加袭职加都指挥同知

按《明外史赤斤蒙古传》：“塔力尼卒，子且旺失加袭，修
贡如制，进秩指挥。宣德二年，再进都指挥同知，其僚
属亦多进秩。”

按叶向高，西域考塔力尼卒，子“且旺失加嗣，晋都指
挥，同所部鞑人祖失加卜等来归，命居平凉。”

### 英宗正统元年赤斤所部掠阿端贡物杀使臣诏切责之令还所掠既与蒙古脱欢等献捷进秩都指挥使

按《明外史赤斤蒙古传》：“元年，其部下指挥可儿即掠
西域阿端贡物，杀使臣二十一人。赐敕切责，令还所
掠。寻与蒙古脱欢帖木儿、猛哥不花战胜之，使来献
捷，进都指挥使。”

正统五年，赤斤以护“往来朝使”，擢都督佥事。

按《明外史赤斤蒙古传》：“五年，朝使往来哈密者，且旺
失加具糇粮骡马护送，擢都督佥事。”

正统六年，赤斤部人邀西域贡使，敕切责之。赤斤蒙
古惧瓦剌欲徙居肃州，诏谕止之。

按《明外史赤斤蒙古传》：“六年，天子闻其部下时往沙
州寇掠，或冒沙州名，邀劫西域贡使，遣敕切责。是时
瓦剌兵强，数侵掠邻境，且旺失加惧，欲徙居肃州。天
子闻而谕止之，令有警驰报边将。”

按叶向高《西域考》：“正统五年晋都督佥事。明年，敕谕
且旺失加及都指挥革古者可儿即等曰：‘近使者至
哈密，命尔与沙州卫护行，尔独弃朕命不遵革古者
又时率其属往来沙州为盗，暴苦行旅，甚负朝廷所
以建卫设官封殖尔等之意，其改图毋忽’。”其年赤斤
蒙古以瓦剌寇掠，乞内迁肃州白城山，诏止之。已，请
建寺其地，守臣谓寺而不已，且予之巢，勿许便，从之。
正统八年，瓦剌酋也先欲娶且旺失加女为子妇，娶
沙州困即来女为弟妇。二人请于朝，诏各从其愿。
按《明外史赤斤蒙古传》：八年，瓦剌酋也先遣使送马
及酒，欲娶且旺失加女为子妇，娶沙州困即来女为
弟妇。二人不欲，并奏遵奉朝命，不敢擅婚。天子以瓦
剌方强其礼，意不可却，谕令各从其愿，并以此意谕
《也先》，而二人终不欲

正统九年，且旺失加年老，诏授其子阿速都督佥事
代之。

按《明外史赤斤蒙古传》：“九年，且旺失加称老不治事诏授其子阿速都督佥事代之。也先复遣使求婚，且
请亲人往受其币物。阿速虞其诈，拒不从，而遣人乞
徙善地。天子谕以土地不可弃，令奖率头目，图自强。
又以其饥困，令边臣给之粟，所以抚恤者甚至。先是，
苦术娶西蕃女，生塔力尼，又娶蒙古女，生都指挥锁”
合者、《革古》者二人，乃分所部为三，凡西蕃人居左帐，
属塔力尼；蒙古人居右帐，属锁合者，而自领中帐。后
苦术卒，诸子来归，并授官。至是阿速势盛，欲兼并右
帐，屡相仇杀。锁合者不能支，愬于边将，欲以所部内
属。边将任礼遣赴京，请发兵收其部落。帝虑其部人
不愿内徙，仍遣锁合者还甘肃，而令礼往取其孥。
按叶向高《西域考》：且旺失加卒，子阿速嗣，为都督佥
事。指挥同知锁合者乞晋秩，且言肃州都指挥胡麟
阻其市易。敕戒胡麟，而以锁合者为都指挥佥事。先
是，且旺失加尝言瓦剌也先来求婚，未即听。至是，也
先遣人要阿速往受聘，阿速以闻，复请内迁，避瓦剌
报诏：“也先求婚，朕向许尔父自择便宜，不中阻。顾受
聘非宜，往而见诈，悔将何及？赤斤，尔世守地，奈何弃
之？尔第保险绥众，善自备，朕且命边将缓急尔矣。”是
时，瓦剌强，赤斤蒙古与沙州、罕东名内属，然阴与虏
市，至受平章等官。沙州酋薛令以为言，诏诘责之。
正统十三年，边军护哈密使臣至苦峪，赤斤总儿加
陆率众围城，官军出击逃去。诏责令阿速缚献犯者
按《明外史赤斤蒙古传》：“十三年，边军护哈密使臣至
苦峪，赤斤都指挥总儿加陆等率众围其城，声言报
怨。官军出击之，获总儿加陆，已而逃去。事闻，敕责阿
速令缚献犯者。”

### 景帝景泰元年以擒叛寇功晋阿速都督同知诸部下陞赏有差后复晋左都督

按：叶向高《西域考》云云。

景泰二年，也先复遣使求婚于赤斤，敕阿速捍御。
按《明外史赤斤蒙古传》：“二年，也先复遣使持书求婚，
会阿速他往，其僚属以其书来上。兵部尚书于谦言：
赤斤诸卫，久为我藩篱，也先无故招降结亲，意在撤
我屏蔽，宜令边臣整兵慎防，并敕阿速悉力捍御，有
警驰报，发兵应援。从之。”

景泰五年，也先益图兼并，遣使赍印授阿速，胁令臣
服。阿速不从，报之边臣。会也先被杀获已。

按：《明外史赤斤蒙古传》云云。

### 英宗天顺元年赐阿速彩币进秩左都督

按《明外史赤斤蒙古传》：“元年，都指挥马云使西域，命
赐阿速彩币，俾护送往还，寻进秩左都督。”

天顺　年，定“赤斤蒙古筵宴及下程”之制。

按《明会典》：“赤斤，蒙古卫，天顺间筵宴一次。”〈又〉赤斤《蒙
古卫》，天顺间，使臣四人，五日下程一次，鹅二只，鸡四
只，酒八瓶，米八斗，面八斤，果子四色，蔬菜、厨料。

### 宪宗成化二年阿速卒子瓦撒塔儿嗣其下数侵盗边将诱瓦撒塔儿送之京师数其罪遣还

按《明外史赤斤蒙古传》：“二年，阿速卒，子瓦撒塔儿请
袭，即以父官授之。其部下指挥敢班数侵盗边境，边
将诱致之，送京师。天子数其罪，肠赉遣还。”

成化六年，赤斤部人以瓦撒塔儿幼弱，乞给其叔父
乞巴等都督卫事，乃授指挥佥事。

按《明外史赤斤蒙古传》：“六年，其部人以瓦撒塔儿幼
弱，其叔父乞巴等二人为部族信服，乞命为都督，理
卫事。瓦撒塔儿亦上书，乞予一职，协守边方。帝从其
请，并授指挥佥事。”

成化七年，瓦撒塔儿卒，子“《赏卜》塔儿嗣。”

按《明外史赤斤蒙古传》：“七年，瓦撒塔儿卒，子赏卜塔
儿嗣为左都督。”

成化九年，土鲁番陷哈密，遣使招赤斤都督佥事昆
藏同叛。昆藏以书来献，诏嘉赉之。

按《明外史赤斤蒙古传》：“九年，土鲁番陷哈密，遣使三
人以书招都督佥事昆藏同叛。昆藏不从，杀其使，以
其书来献。天子嘉之，遣使赐赉，且令发兵攻讨。昆藏
以力不足，请发官军数千为助，朝议委都督李文等
计度，已而文等进征昆藏果以兵来会。会文等顿军
不进，其兵亦还。”

成化十年，赏卜塔儿以千骑入肃州，将与阿年蔟番
人仇杀，边臣谕却之。事闻，敕以后不得擅相侵伐。
按《明外史赤斤蒙古传》：“十年，赏卜塔儿以千骑入肃
州境，将与阿年蔟番人仇杀，边臣既谕却之，兵部请
遣人责以大义，有仇则赴愬，边吏不得擅相侵掠。”从
之。

成化十四年，赤斤部人以赏卜塔儿幼不更事，请以
其指挥佥事加定总卫事。诏擢加定都指挥佥事，暂
掌印务。

按《明外史》，赤斤《蒙古传》：十四年，其部人言，赏卜塔儿
幼不更事，指挥佥事加定得众心，乞迁一秩，俾总卫
事。赏卜塔儿亦署名推让，而罕东酋长复合词奏举，

结赤斤为援，复其城，有诏褒赏。

成化十九年，邻番野乜克力侵赤斤，大肆杀掠。诏边
臣赈之，修其城，招其流移者。

按《明外史赤斤蒙古传》：“十九年，邻番野乜克力来侵，
大肆杀掠，赤斤遂残破。其酋长诉于边臣，给之粟，又
命缮治其城，令流移者复业，赤斤自是不振。”

### 孝宗弘治 年许进西征赤斤以兵来助

按《明外史赤斤蒙古传》：“弘治中，阿木郎破哈密，犹用
其兵。后许进西征，亦以兵来助。”

### 武宗正德八年土鲁番大掠赤斤夺其印乃请内徙肃州之南山其城遂空

按《明外史赤斤蒙古传》：“八年，土鲁番遣将据哈密，遂
大掠赤斤，夺其印而去。及彭泽经略，始以印来归。已
而番贼犯肃州，与中国为难。赤斤当其冲，益遭蹂躙，
部众不能自存，尽内徙肃州之南山，其城遂空。”

### 世宗嘉靖七年总督王琼抚安诸番仍授赏卜塔儿子锁南束为都督治其部帐

按《明外史赤斤蒙古传》：“七年，总督王琼抚安诸郡，核
赤斤之众仅千馀人，仍授赏卜塔儿子锁南束为都
督，统治其部帐。”

嘉靖四十二年，定赤斤蒙古进贡十三人赴京
按《明会典》，四十二年定赤斤蒙古卫五年一贡，每贡
三十人，起送十三人赴京，馀留边听赏。贡物，马驼梧
桐碱、

《山海经》。